XXXII Agrártudományi OTDK

2015.04.08-10.

SZTE

Mezőgazdasági Kar, Hódmezővásárhely,

Mérnöki Kar, Szeged

Az Országos Tudományos Diákköri Tanács (OTDT), az Emberi Erőforrások Minisztériuma és a Magyar Tudományos Akadémia fővédnökségével, továbbá a felsőoktatásban érintett minisztériumok és országos hatáskörű intézmények, szervezetek, alapítványok erkölcsi, szakmai, valamint anyagi támogatásával 2015 tavaszára meghirdette a XXXII. Országos Tudományos Diákköri Konferenciát (XXXII. OTDK). Célja, hogy ösztönözze a hallgatói tudományos és művészeti diákköri tevékenységet, támogassa a tehetséges hallgatókat és mestereiket. Segítséget adjon a kutatómunkában való továbblépéshez és a pályakezdéshez.

Az OTDK 12 szekciójába 3559 nevezés érkezett

A 12 szekcióból kettő, az Agrártudományi és az Informatika Tudományi Szekció kerül megrendezésre a Szegedi Tudományegyetemen. <http://www.u-szeged.hu/OTDK2015> .

Az Agrártudományi szekció konferenciájára (<http://agrarotdk.mgk.u-szeged.hu/>) 345 hallgató 338 dolgozattal nevezett be, melyeket az ügyvezető elnökség (dr. Hodúr Cecilia ügyvezető elnök és Mikó Józsefné dr. Jónás Edit ügyvezető titkár) az agrárszakbizottsággal közösen 31 tagozatba osztott. A tagozatok: Agrárgazdaságtani és Vállalatgazdálkodási I, II, Agrármarketing, Agrárműszaki és Agrárinformatikai, Állategészségügyi, Állatélettan, Állat-genetikai, Állattenyésztéstani I, II, Élelmiszerbiztonsági, Élelmiszertechnológiai I, II, Élelmiszertudományi I, II, Erdészeti és faipari, Kertészeti I, II, Környezetgazdálkodási, Környezettechnológiai, Növény-genetikai és biotechnológiai, Növénytermesztéstani, Növényvédelmi I, II, Takarmányozástani, Tájökológiai, Természetvédelmi I, II, Vadgazdálkodási I. II, Vidék- és területfejlesztésiI, II. Dupla tagozatokra ott van szükség, ahol a benyújtott dolgozatok száma több, mint 15. A két rendező kar 41 hallgatóval képviselteti magát a megmérettetésen. A határon túli tehetségeket a Sapientia Erdélyi Magyar Tudományegyetem Csíkszeredai Karának hallgatói, valamint a magyarkanizsai (Vajdaság) Beszédes József Mezőgazdasági és Műszaki Iskolaközpont tanulója képviseli.

A megnyitó ünnepségre április 8-án 10 órakor Hódmezővásárhelyen, a patinás Fekete Sas Szállóban kerül sor, majd délután a Mezőgazdasági Kar épületében megkezdődik az érdemi munka, a konferencia tagozatainak üléseivel. A tagozati ülések másnap Szegeden, a Mérnöki Kar Mars téri és Moszkvai körúti épületében folytatódnak. A konferencia zárására a díjak kiosztására pedig április 10.-én, a Tanulmányi és Információs Központ Konferencia termében kerül megrendezésre.

A szervezők nem csak szakmai, tudományos programokat, szakember találkozót szerveznek a résztvevők számára, hanem Szeged nevezetességeivel, kulturális és szabadidős programokkal is szeretnék tartalmasabbá tenni az eseményt.

A rendezvény megszervezéséhez az Nemzeti Tehetségprogramhoz benyújtott pályázat, a Szegedért Alapítványhoz benyújtott pályázat, a résztvevők nevezési díja és a szponzorok támogatása nyújt segítséget.

Támogatóink:

AgrárUnió szaklap

Agrár-Vállalkozási Hitelgarancia Alapítvány

AGRO-ASSISTANCE Kft.

Agrofeed Kft.

Alta Genetics Hungary Kft.

AXIÁL Javító, Kereskedelmi és Szolgáltató Kft.

CSOMIÉP Beton és Meliorációs Termékgyártó Kft

Délalföldi Kertészek Szövetkezete

FERROÉP ZRT

Hódagro Zrt.

Hód-Mezőgazda Zrt.

Hungerit Zrt.

IWINEX Kft.

Kokoferm Kereskedelmi Szolgáltató Kft.

Limagrain Magyarország

Magyar Mezőgazdaság Kft.

Micromeat Kft.

Minipak Logisztikai Kft.

OMVK Csongrád Megyei Területi Szervezete

Pick Szeged Zrt.

Printker Office Land Irodatechnika

PROKO TRAVEL Utazási Iroda

St. George Vadászatszervező Iroda

SUMI AGRO Hungary Kft

Szeplast Zrt.

Taurina-Agrohód Kft.

és reményeink szerint még sokan mások!